62022CO0478_INF
Sklep podpredsednika Sodišča z dne 22. julija 2022 – Telefónica de España/Komisija
(Zadeva C-478/22 P(R)-R)
„Začasna odredba – Člena 278 in 279 PDEU – Pritožba – Predlog za odlog izvršitve in druge začasne odredbe – Javna naročila – Člen 160(7) Poslovnika Sodišča
Začasna odredba – Odlog izvršitve – Pogoji za izdajo – Nujnost – Presoja v sporu v zvezi z oddajo javnih naročil – Resna škoda – Zadostnost v primeru posebej resnega fumus boni juris zaradi očitne in resne nezakonitosti – Zahteva – Vložitev predloga za izdajo začasne odredbe v obdobju mirovanja pred sklenitvijo pogodbe z izbranim ponudnikom
(člen 278 PDEU; Listina Evropske unije o temeljnih pravicah, člen 47; Uredba Evropskega parlamenta in Sveta 2018/1046, člen 175(3))
(Glej točki 12 in 13.)
Izrek
1.
Evropska komisija ne sme podpisati pogodbe, ki je predmet postopka oddaje javnega naročila DIGIT/A 3/PR/2019/010, naslovljenim „Varne čezevropske telematske storitve med upravami (TESTA)“, do sprejetja sklepa o koncu tega postopka za izdajo začasne odredbe ali sklepa, s katerim bo odločeno o pritožbi v zadevi C-478/22 P(R), glede na to, kateri bo sprejet najprej.
2.
Odločitev o stroških se pridrži.